stanford-oval/wikipedia huggingface dataset:
Roni Tran

| Roni Tran> Henkilötiedot |
| --- | --- |
Syntynyt: 1987
Muusikko
Laulukielet:  englanti, suomi,
Aktiivisena:  2005–
Tyylilajit:  R&B
Levy-yhtiöt:  Sony BMG
Aiheesta muualla
www.roni.fi
  [ Muokkaa Wikidatassa ] [ ohje ]  
Trong Binh Tran (vietn. Trần Bình Trọng; s. 1987), taiteilijanimeltään Roni Tran, on vietnamilaislähtöinen Hyvinkäällä asuva R&B-laulaja. Laulajana hän käyttää taiteilijanimenään etunimestään "suomennettua" muotoa Roni. Hän on asunut Suomessa nelikuukautisesta lähtien.
Tran oli mukana vuonna 2005 Idols-kilpailun toisen tuotantokauden seitsemän finalistin joukossa, mutta putosi toisena Pauliina Kumpulaisen jälkeen.
Tran valittiin Suomen ensimmäiseksi Vuoden vietnamilaiseksi 2005. Vuonna 2006 hän sai levytyssopimuksen Sony BMG:n kanssa. Ensimmäinen single oli nimeltään "Don't Wanna Be Alone". Ronin esikoisalbumi Since 1987 ilmestyi 17. toukokuuta, mutta jäi myynnillisesti pettymykseksi pudoten Top 40 -listalta kolmessa viikossa. Levyn toinen single oli nimeltään "Call Me".
Tran on ollut laulamassa myös Euroopan ulkopuolella. 2. heinäkuuta 2006 hänellä oli esiintyminen Yhdysvalloissa, Atlantassa järjestetyssä konserttisarjassa. Vietnamilainen organisaatio järjesti konserttisarjan nimeltä Paris by Night. Konserttisarjaa on järjestetty kahdenkymmenen vuoden ajan muutaman kerran vuodessa yleensä Yhdysvalloissa, Kanadassa ja Pariisissa.
Tran harrastaa myös jalkapalloilua ja hän pelasi kaudella 2005 Hyvinkään Palloseuran edustusjoukkueessa. Kaudella 2005 Tran teki debyyttinsä 24. syyskuuta 2005 kauden viimeisessä ottelussa HyPS-KontU. Edustusjalkapalloilu väistyi kuitenkin joksikin aikaa laulamisen tieltä. Vuonna 2008 hän palasi takaisin HyPS:n edustusjoukkueen hyökkääjäksi ja myöhemmin hän on edustanut myös Atletico Malmia.
Tran on esiintynyt Helsingin kaupunginteatterin musikaalissa High School Musical, jota esitettiin ensimmäisen kerran Linnanmäen Peacock-teatterissa syksyn 2008 ajan ja vuonna 2009 Savoy-teatterissa. Musikaalissa hän esitti Zekeä.
Tran osallistui Suomen Euroviisukarsintojen (2009/2010) avoimeen kilpailuun kappaleella "Star Power".
Tran valittiin vuonna 2013 Tres!-poikayhtyeen laulajaksi. Yhtyeessä vaikuttaa myös toinen laulaja Masa ja räppäri Nicolas. Yhtyeeltä on ilmestynyt single "Liput Muttei Daamii".
2010-luvulla Tran on tehnyt yhteistyötä muun muassa Winning Team -EDM-ryhmän ja Pikku G:n kanssa. Tran teki kokonaisen albumin tuottaja Henri Lanzin kanssa, mutta sitä ei kuitenkaan koskaan julkaistu. Levyltä vuoti kuitenkin internetiin kappale "Broken Yet Holding On", joka on kerännyt jo lähes 35 miljoonaa näyttökertaa (keväällä 2020).
Tran esiintyy Roni Tran & F.Y.T. -yhtyeessä, jolle hän myös kirjoittaa omaa musiikkia.
Aiheesta muualla

Virallinen kotisivu (Arkistoitu – Internet Archive)
Roni Tran Myspacessa (englanniksi)
Roni Tran Last.fm:ssä (englanniksi)
High School Musical
Reininmaan evankelinen kirkko

| Reininmaan evankelinen kirkko |
| --- | --- |

Suuntautuminen:  yhdistynyt kirkko (pitää sisällään sekä luterilaisia että reformoituja)
Johtaja:  puheenjohtaja (präses) Manfred Rekowski
Yhteistyötahoja:  Saksan evankelinen kirkko
Toiminta-alue:  entisen Reinin provinssin alue
Seurakuntia:  704 
Jäseniä:  2 453 379 jäsentä, osuus alueen väestöstä 19,8% (31.12.2019)
Kotisivu:  https://www.ekir.de
Infobox OKVirheellinen NIMI-arvo: 
Reininmaan evankelisen kirkon toimialue.
Reininmaan evankelinen kirkko (saks. Evangelische Kirche im Rheinland) on yksi Saksan evankelisen kirkon jäsenkirkoista. Sen pääpaikka on Düsseldorf.
Kirkolla on 687 seurakuntaa. Vuoden 2019 lopussa kirkolla oli 2 453 379 jäsentä.
Aiheesta muualla

Wikimedia Commonsissa on kuvia tai muita tiedostoja aiheesta .
Kirkon kotisivut (saksaksi)
Rzeczpospolita

Rzeczpospolita ( [ʒεʧpɔsˈpɔλita] (ohje)) on puolan kielen "tasavaltaa" tai "liittovaltiota" tarkoittava sana, käännöslaina latinan ilmauksesta res publica ('julkiset asiat' eli 'tasavalta'). Sanaa on käytetty puolassa jo ainakin 1500-luvulta lähtien, ja se on alun perin merkinnyt mitä tahansa demokraattista valtiota. Kruununkansleri Jan Zamoyskin kuuluisa sitaatti vuodelta 1600 koulutuksen merkityksestä on esimerkki tästä käytöstä:
Takie będą Rzeczypospolite, jakie ich młodzieży chowanie. 

("Tasavallat ovat sellaisia, kuin niiden nuorison kasvatus.")
Nykyään sanaa käytetään kuitenkin ainoastaan viittauksena Puolan valtioon. Kaikista muista tasavalloista käytetään modernissa puolassa sanaa republika.
Nykyisen Puolan valtion virallinen nimi on Rzeczpospolita Polska, joka yleensä käännetään "Puolan tasavallaksi". Tämä käännös voi 1500–1700-luvun Puolasta puhuttaessa olla kuitenkin harhaanjohtava, sillä tuohon aikaan rzeczpospolita oli monarkia. Tuosta ajanjaksosta mm. englannissa käytetään sanan republic sijaan sanaa commonwealth, kuten nimessä "Polish-Lithuanian Commonwealth".
Sanaa rzeczpospolita käytetään myös kolmesta Puolan historian aikakaudesta:
Ensimmäinen rzeczpospolita – ajanjakso, jolloin Puolaa hallitsi kuninkaan ja parlamentin (sejm) valitseva aatelisto (szlachta); vuoden 1505 Nihil novi -laista Puola-Liettuan kolmanteen ja viimeiseen jakoon vuonna 1795;
Toinen rzeczpospolita – sotien välinen aika, Puolan itsenäistymisestä vuonna 1918 Saksan hyökkäykseen ja miehitykseen saakka vuonna 1939;
Kolmas rzeczpospolita – kommunistisen hallinnon kaatumisen jälkeen vuodesta 1989.
Vuodesta 2005 maata hallinneen laki ja oikeus -puolueen (Prawo i Sprawiedliwość) johtajat ovat keksineet termin "neljäs rzeczpospolita" – uusi Puola kolmannen, korruptoituneeksi väitetyn tasavallan tilalle.
Puolan hallinnassa aikoinaan olleet kansat ovat lainanneet termin omiin kieliinsä: liettuan Žečpospolita, valkovenäjän Рэч Паспалітая (Retš Paspalitaja) ja ukrainan Річ Посполита (Ritš Pospolita) viittaavat kuitenkin vain Puolan jakoja edeltävään valtioon.
Rostelecom

| Rostelecom |
| --- | --- |
Yritysmuoto:  OAO
Osake:  MCX: RTKM
ISIN:  RU0008943394, US7785291078
Perustettu:  1993
Toimitusjohtaja:  Sergei Kalugin
Puheenjohtaja:  Sergei Ivanov
Kotipaikka:  Pietari (de jure), Venäjä
Toimiala:  tietoliikenne
Tuotteet:  puhelinpalvelut, laajakaista, maksu-tv, IPTV, datakeskus, matkapuhelinpalvelut
Liikevaihto:   297 355 milj. RUR (2015)
Nettotulos:   14 391 milj. RUR (2015)
Henkilöstö:  150 000
Kotisivu:  www.rostelecom.ru
Infobox OKNimi-testi OK: 
Rostelecom (myös Rostelekom, ven. Ростелеко́м) on Venäjän merkittävimpiä tietoliikenneyhtiötä. Rostelecomilla oli vuonna 2015 laajakaistaliittymistä 37 prosentin osuus kuluttajamarkkinoilla, 35 % yritysasiakkaista, IPTV-liittymistä 67 % osuus, maksu-tv-liittymistä 28 % osuus ja kiinteistä puhelinliittymistä 62 % osuus. Matkapuhelinverkoissa yhtiö on yhteistyössä Tele2 Russian kanssa, joka oli vuonna 2015 maan neljänneksi suurin operaattori 15 prosentin tilaajaosuudella. Vuonna 2011 Rostelecomin oman matkapuhelinoperaattoritoiminnan markkinaosuus oli 6 %.
Yhtiö on kirjoilla Pietarissa, mutta sen pääkonttori on Moskovassa. Yhtiön osakkeet noteerataan Moskovan pörssin (MCX) lisäksi Lontoon (LSE) ja Frankfurtin pörssissä. Forbes luokitteli yhtiön Venäjän 14. suurimmaksi yritykseksi kevään 2012 suuryritysten listallaan.
Rostelecomin Moskovan-pääkonttori vuodesta 2016.
RIAratingin sadan venäläisen suuryrityksen vuoden 2014 vertailussa yhtiö sijoittui markkina-arvoltaan 27. suurimmaksi. Yhtiön arvoksi arvioitiin vuoden 2013 lopussa noin 177 miljardia ruplaa (−49,7 % edellisvuoteen). Kolme vuotta myöhemmin yhtiö oli sijalla 37, markkina-arvon ollessa noin 200 miljardia ruplaa (3 559 miljoonaa Yhdysvaltain dollaria).
RapidEye

Kaksi viidestä RapidEye-satelliitista Maan kiertoradalla. Taiteilijan näkemys.
RapidEye on saksalainen kaukokartoitussatelliittikonstellaationselvennä ja sen toteuttaneen startup-yrityksen, joka toimii Brandenburgin Havelin alueella, nimi.
Yhtiön pääjohtaja oli vuonna 2010 Wolfgang Biedermann. Vuonnaselvennä sen liikevaihto oli 10 miljoonaa euroa. Vuonna 2010 tavoite oli 25 miljoonaa euroa. Saksalainen Roland Berger Strategy Consultants-yhtiö etsii RapidEye-yhtiölle sopivaa sijoittajaa.
RapidEye-yrityksen perusti Kayser-Threde GmbH Saksan valtiollisen avaruustutkimuslaitoksen DLR:n avustuksella vuonna 1996. Syyskuussa 2010 yhtiö etsi 20 miljoonaa euroa liiketoimintansa laajentamiseen.
Kesäkuussa 2011 yhtiö haki konkurssisuojausta. Alkuperäisten sijoittajien, Saksan KfW ja Commerzbank sekä Kanadan vientitukiorganisaatio "Export Development Corp" (jonka tuen avulla kanadalainen MDA pääsi johtamaan yhtiön 5 satelliitin valmistusta Englannissa), 160 miljoonan euron panoksen lisäksi Brandenburgin osavaltion työllisyystukeen panema 137 miljoonaa euroa on tähän mennessä kulutettu ja yhtiön liikevaihto oli vuonna 2010 11 miljoonaa euroa: tulos oli tappiollinen. Syyskuun alussa kanadalainen yritys Iunctus Geomatics Corporation, joka on ranskalaisen SPOT-satelliitin kuvien myyjä Kanadassa, osti RapidEye-yhtiön 13 miljoonalla eurolla. Yhtiön satelliitteja operoi tästedes RapidEye Canada. RapidEyen liikevaihto oli suunnilleen ostohinnan kokoluokkaa, yrityksessä toimii Saksassa 140 ihmistä. Pian tämän jälkeen yhtiö sai 4,6 miljoonan dollarin arvoisen urakan Yhdysvaltain NGAn, tiedustelujärjestöjen kuvaorganisaation, kanssa. Tämä voi merkitä sitä, että saksalainen yritys ei pystynyt saamaan vastaavaa urakkaa, mutta tuntuaan kanadalaisomisteiseksi, se sai urakan.
Satelliitit

Yhtiö kehitti omarahoituksella 150 miljoonan euron piensatelliitin. Satelliitit rakensi englantilainen Surrey Satellite Technology Ltd (SSTL).
RapidEye-konstellaatio koostuu viidestä satelliitista, jotka kiertävät aurinkosynkronisella kiertoradalla 600 km:n korkeudessa. Kunkin satelliitin massa on noin 175 kg. Ne laukaistiin 29. elokuuta 2008 venäläisellä Dnepr-kantoraketilla Baikonurista.
Satelliitit tekevät optista (440–850 nm) kaukokartoitusta ottaen multispektraalisia digitaalikuvia. Data lähetetään X-taajuuskaistalla tiedonsiirtonopeudella 80 Mbps. Kuvat ovat stereoskooppisia, joten niistä voi koota digitaalisia korkeusmalleja. Kuva-alueen leveys on 78 km. Kuvan tarkkuus on 6,5 metriä.
Kanavat
440–510 nm (sininen)
520–590 nm (vihreä)
630–685 nm (punainen)
690–730 nm (punainen)
760–850 nm (lähi-infrapuna)
Aiheesta muualla

RapidEye AG (Arkistoitu – Internet Archive)
RapidEyen kameran malli
Qina

| Qina قنا |
| --- | --- |

 Qina
 Koordinaatit: 26°10′12″N, 32°43′38″E 
Valtio:  Egypti
Kuvernoraatti:  Qina
Väkiluku (2006):  201 191
Infobox OKVirheellinen NIMI-arvo: 
Qina (arab. قنا‎; myös Qena) on kaupunki Egyptissä, Niilin varrella. Se on myös samannimisen kuvernementin pääkaupunki. Vuonna 2006 kaupungin asukasluku oli 201 191.
Maantiede

Qina sijaitsee Egyptissä samannimisessä kuvernementissa Ylä-Egyptin alueella Niilin itäpuolella joen mutkassa. Se on kuvernementtinsa hallinnollinen keskus. Kaupungin poikki kulkee kanava.
Historia

Nimi Qina on johdettu koptinkielisestä nimestä Kônê (Ⲕⲱⲛⲏ). Koptinkielinen nimi toimi juurena myös kreikankieliselle nimelle Kainē polis (Καινὴ πόλις). Kreikankielinen nimi tarkoittaa kääntäen "uutta kaupunkia". Uudesta kaupungista puhuttiin erotuksena Koptokseen eli nykyiseen Qiftiin noin 23 kilometriä Qinasta etelään. Qinan lähellä Niilin toisella puolella sijaitsee myös temppeleistä tunnettu Dandarah. Qinan vanha nimi Kainē polis jäi pian pois käytöstä. Bysantin valtakunnan kaudella sitä ei mainita enää lainkaan. Kaupunki sai mahdollisesti 200-luvun lopulla jaa. uuden nimen Maksimianopolis.
Arabien vallattua Egyptin jotkut arabimaantieteilijät käyttivät nimeä Ikna. Siitä tuli oman piirikuntansa (kura) hallinnollinen keskus. Ensimmäisenä arabimaantieteilijänä sen mainitsi al-Yakubi. Hän kuvaili paikan olevan raunioitumassa. Paikalliset muuttivat alueelta muualle peläten beduiinien ryöstöretkiä. Fatimidien kalifi al-Mustansirin tehdessä hallinnollisen uudistuksen kaupungista tuli osa Qusin kaupungin mukaan nimettyä maakuntaa (amal). Qina itsessään oli myöhemmin pitkään melko merkityksellinen. Se tunnettiin jonkin aikaa etenkin vuonna 1196 kuolleen pyhimys Abd al-Rahimin haudasta, josta oli tullut pyhiinvaelluspaikka. Sen kautta kulki myös karavaanireitti Punaisenmeren satama al-Qusairiin, josta lähti laivaliikennettä Mekan pyhiinvaeltajille.
Qina kasvoi kaupunkina suuremmaksi vasta suhteellisen hiljattain toisen maailmansodan jälkeen. Kasvuun vaikutti Punaisellemerelle kulkevan maantien ja Niilin ylittäneen sillan rakentaminen, sekä uusi asema oman kuvernementtinsa hallinnollisena keskuksena.
Väestö

Qinan asukasluku oli vuonna 2006 yhteensä 201 191.
Aiheesta muualla

Kuvia tai muita tiedostoja aiheesta Qina Wikimedia Commonsissa
Katukuvaa.
Paikallinen moskeija.
Robin Söder

Robin Söder
Robin Söder (s. 1. huhtikuuta 1991) on ruotsalainen, vuosina 2008–2021 Ruotsin, Tanskan ja Belgian pääsarjoissa pelannut jalkapalloilija. Hän oli pelipaikaltaan hyökkääjä.
Söder edusti Ruotsin pääsarjassa IFK Göteborgia, Tanskassa kolme vuotta Esbjergiä ja Belgiassa yhden vuoden Lokerenia. Hän voitti Ruotsin cupin vuosina 2008 ja 2013.
Söder pelasi Ruotsin alle 15-, alle 16-, alle 17- ja alle 21-vuotiaiden maajoukkueissa. Hän pelasi yhden ottelun, tappiollisen välierän Englantia vastaan, alle 21-vuotiaiden EM-kilpailuissa 2009. Hän pelasi Ruotsin A-maajoukkueessa yhden ottelun, 12. tammikuuta 2020 Ruotsin maalein 1–0 voittaman ystävyysottelun Kosovoa vastaan.
Rapid Dragon

| Rapid Dragon |
| --- | --- |
 Rapid Dragon -moduulia lastataan C-130-koneeseen.
Aseen tyyppi:  ilmapudotettava ilmasta-maahan-aseiden laukaisumoduuli
Alkuperämaa:   Yhdysvallat
Palvelushistoria
Palvelusvuodet:  2021–
Valmistushistoria
Eri versiot:  laukaisulaatikoiden määrä vaihtelee
Tekniset tiedot
Pääaseistus:  AGM-158 JASSM -perheen risteilyohjukset tulevaisuudessa muitakin ilmasta laukaistavia pommeja ja ohjuksia
Rapid Dragon on yhdysvaltalainen ilmasta laukaistavien risteilyohjusten ja muiden aseiden laukaisujärjestelmä, joka ilmapudotetaan kuljetuslentokoneen perärampilta laskuvarjon varassa, minkä jälkeen aseet laukaistaan lentoon. Järjestelmä mahdollistaa laukaisut halvemmalla, kun modifioimattomia kuljetuskoneita voidaan käyttää pommikoneen tehtävässä.
Englanninkielinen nimi Rapid Dragon on otettu 900-luvun kiinalaisesta jousiaseesta rapid dragon cart (kiin. 疾龙车, Jí Lóng Chē, lohikäärmeen vaunut), jolla pystyi ampumaan suuren määrän nuolia kerralla. Uuden Rapid Dragonin voi ajatella muistuttavan idealtaan hieman tälläistä.
Kehitys

Erilaisten tarvikkeiden ilmapudotuksia on tehty lentokoneilla historiassa paljon. Myöskään pommien ja ohjusten pudottaminen kuljetuskoneista ei ole uusi idea. Erilaisia konsepteja on ollut pitkään, mutta niitä ei ole juurikaan toteutettu käytännössä.
Tästä ideasta syntynyt Yhdysvaltain ilmavoimien Rapid Dragon -tutkimusprojekti toteuttiin nopeatahtisesti 2020-luvun alkuvuosina. Ilmavoimien omien tutkimuslaitosten lisäksi projektiin osallistuu useita alan yhtiöitä. Lentokokeita on tehty loppuvuodesta 2021 asti.
Rapid Dragon mahdollistaa standoff-aseiden laukaisemisen modifioimattomista kuljetuskoneista kaukaa turvalliselta alueelta, mikä on varsinaisten pommikoneiden käyttöön verrattuna usein yksinkertaisempaa ja halvempaa. Järjestelmä on nopea ottaa käyttöön millä tahansa sopivalla kuljetuskoneella, joita on käytössä valmiiksi hyvin paljon, eikä miehistöä tarvitse kouluttaa erikseen. Myös valtot, joilla ei ole pommikoneita, saavat uusia kykyjä käyttöönsä. Kuljetuskoneet vaativat nousuun usein vähemmän kiitotietä, joten toimintaan soveltuvien lentokenttien määrä kasvaa.
Rapid Dragonista keskusteltaessa on tullut ilmi myös se seikka, että järjestelmän aseistaminen ydinasekykyisillä risteilyohjuksilla muuttaa ydinaseriisuntasopimusten toimivuutta. Esimerkiksi Yhdysvaltojen ja Venäjän välinen Uusi START -sopimus rajoittaa ydinasekykyisten strategisten pommikoneiden määrää, mutta Rapid Dragonilla sitä voisi kiertää ja siksi uudet sopimukset olisi suunniteltava eri tavalla.
Suunnittelu

Rapid Dragon on Yhdysvaltain asevoimien Palletized Load System -kuormalavalle perustuva moduuli, joka voidaan lastata sotilaskuljetuskoneeseen. Se pudotetaan oikealla hetkellä koneen perärampilta ilmaan, minkä jälkeen laskuvarjo aukeaa, moduuli vakautuu ja kyydissä olevat aseet irrotetaan. Tämän jälkeen moduuli jatkaa matkaansa kohti maata ja aseet aloittavat lentonsa kohteisiinsa.
Rapid Dragon -moduuli koostuu metallikehikoisista laukaisulaatikoista, joista aseet irrotetaan pystysuoraan alaspäin. Laatikoita voidaan järjestää eri kokoonpanoiksi, riippuen lentokoneen koosta. Ainakin neljän, kuuden ja yhdeksän laatikon kokoonpanoja on suunniteltu. Rapid Dragonia voidaan käyttää C-130- ja C-17-kuljetuskoneissa. C-130 voi kuljettaa kaksi kuuden laatikon moduulia (yhteensä 12 asetta) ja C-17 viisi yhdeksän laatikon moduulia (45 asetta).
Rapid Dragonista voidaan laukaista AGM-158 JASSM -perheen risteilyohjuksia (JASSM-ER, LRASM, JASSM-XR). Tarkoitus on saada myös JDAM-ER-täsmäpommi ja myöhemmin mahdollisesti muitakin aseita käytettäväksi. Tulevaisuudessa Rapid Dragonista voisi vapauttaa myös suuria määriä pieniä drooneja, joita voitaisiin käyttää ilmatorjunnan lamauttamiseen ylikuormittamalla se hämäysdrooniparvella.
Rapid Dragonin toiminta
Ruona-Pirttiluoto

| Ruona-Pirttiluoto |
| --- | --- |
Kaupunki:  Naantali
Suuralue:  mannerpuoli
Kaupunginosa nro:  3
Väkiluku:  1 615
Osa-alueet:  ei ole
Ruonan kerrostaloaluetta.
Ruona-Pirttiluoto on Naantalin 3. kaupunginosa kaupungin keskustan pohjoispuolella. Kaupunginosassa on 1 615 asukasta (2005), ja se on siten väkiluvultaan Naantalin kolmanneksi suurin. Alue koostuu Ruonan kerrostaloalueesta, Karjaluodon niemestä ja Pirttiluodon saaresta. Naapurikaupunginosia ovat kantakaupunki, Viluluoto, Taimo ja Luikkio.
Ruona on pääosin tiiviisti rakennettua 1960–70-luvun kerrostaloaluetta, mutta sen reunoilla on noin 40 omakotitaloa ja muutamia rivitaloja. Karjaluodossa ja Pirttiluodossa on noin 40 omakotitaloa, sekä viher- ja puistoalueita. Pirttiluotoon on tieyhteys penkereen kautta. Kaupunginosassa on muun muassa päiväkoti, urheilukenttä ja kampaamo.
Vuoden 2008 kunnallisvaaleissa Ruona-Viluluoto äänesystalueella oli 1 586 äänioikeutettua, joista 66,1 % äänesti vaaleissa. Äänet jakautuivat seuraavasti: SDP 366, Kokoomus 341, Keskusta 122, Vasemmistoliitto 64, Vihreät 64, Kristillisdemokraatit 43, Perussuomalaiset 26 ja RKP 16.
Robert H. Grubbs

| Robert H>  Grubbs |
| --- | --- |

Henkilötiedot
Syntynyt: 27. helmikuuta 1942 Calvert City, Kentucky, Yhdysvallat
Kuollut: 19. joulukuuta 2021 (79 vuotta) Duarte, Kalifornia, Yhdysvallat
Koulutus ja ura
Tutkinnot:  Columbian yliopisto
Instituutti:  California Institute of Technology
Tutkimusalue:  Orgaaninen kemia ja kemia
Palkinnot:   Nobelin kemianpalkinto
Robert Howard Grubbs (27. helmikuuta 1942 Calvert City, Kentucky – 19. joulukuuta 2021 Duarte, Kalifornia) oli yhdysvaltalainen kemisti. Hän sai vuoden 2005 Nobelin kemianpalkinnon yhdessä Richard R. Schrockin ja Yves Chauvinin kanssa heidän työstään metateesin kehittämisessä. Erityisesti Grubbs tunnettiin Grubbsin katalyyttien kehittämisestä.
Grubbs työskenteli vuodesta 1978 alkaen professorina Kalifornian teknologian instituutissa (California Institute of Technology).
Aiheesta muualla

Biography The Nobel Foundation
Kuvia tai muita tiedostoja aiheesta Robert H. Grubbs Wikimedia Commonsissa
Rostin yrityspuisto

| Rostin yrityspuisto |
| --- | --- |
Kaupunki:  Vihti
Rostin yrityspuisto on Vihdin Nummelaan rakenteilla oleva yritysalue. Rostin yrityspuisto sijaitsee Etelä-Nummelassa Vanhan Turuntien ja Turun moottoritien välissä. Rostin yrityspuiston alue on kooltaan 146 hehtaaria. Rostin yrityspuiston kaava tuli lainvoimaiseksi maaliskuussa 2023. Rostin yrityspuiston päätien ja poikkikatujen toteuttaminen aloitettiin vuonna 2024. Yrityspuistoon sijoittuu muun muassa Microsoftin datakeskus.
Aiheesta muualla

Vihdin kunnan yrityspalveluiden verkkosivusto
Reserviläiskirje

Reserviläiskirje oli Suomen puolustusvoimien vuonna 2015 noin 900 000 reserviläiselle lähettämä tiedote sodan ajan sijoituksesta. Reserviläiskirje pohjautuu puolustusvoimien mukaan vuosina  2010-2013 käynnistettyihin organisaatiouudistukseen. Monet ulkomaiset lehdet väittivät kirjeen liittyvän Ukrainan kriisiin liittyvään kasvaneeseen Venäjän uhkaan ja kyselivät, onko Suomi valmistautumassa Venäjän vastaiseen sotaan. Puolustusvoimat pyysi, etteivät reserviläiskirjeen saaneet levittäisi sen tietoja julkisuuteen esimerkiksi internetissä.
Reserviläiskivääri

Useimmat AK-47 -pohjaiset reserviläiskiväärit käyttävät Kalašnikovin 30-patruunan lipasta.
Reserviläiskivääri on itselataava kivääri, jonka hankintaperusteena on vapaaehtoiseen maanpuolustukseen osallistuminen, joka tuli erääksi itselataavien kiväärien luvansaantiperusteeksi vuoden 1998 aselaissa.
Tyypillisesti reserviläiskiväärit ovat rynnäkkökiväärien itselataavaa kertatulta ampuvia rinnakkaismalleja.
Suomessa suosittuja reserviläiskiväärejä ovat Rk 62 -rynnäkkökiväärin tapaiset neuvostoliittolaiseen AK-47 -rynnäkkökivääriin perustuvat 7,62x39 mm kaliiperiset mallit, muun muassa kotimaiset 92S -kiväärit, venäläinen Saiga, bulgarialaisen Arsenal-tehtaan valmistamat eri versiot ja kiinalaisen Norinco-konsernin tuotteet. Yhtä lailla on hankittu myös muun muassa AR-15 -kivääriin perustuvia .223/5.56x45mm NATO -kaliiperisia eri valmistajien aseita , sekä 7,62 x 51 mm NATO -kaliiperin FN FAL ja Heckler & Koch G3 -kiväärien eri versioita.
Reserviläiskiväärillä voidaan harjoitella kaikkia rynnäkkökiväärillä ammuttavia sotilas- tai palvelusammunnan muotoja. Kivääriä käytetään myös sovelletussa reserviläisammunnassa.
Roman Čechmánek

| Roman Čechmánek |
| --- | --- |

Henkilötiedot
Syntynyt: 2. maaliskuuta 1971 Gottwaldov, Tšekkoslovakia
Kuollut: 12. marraskuuta 2023 (52 vuotta)
Kansalaisuus:   Tšekki
Jääkiekkoilija
Lempinimi:  Checko, Chokemanek
Pelipaikka:  maalivahti
Hanska:  vasen
Pituus:  191 cm
Paino:  91 kg
Pelinumero:  32
Pelaajaura
Pääsarjaura:  1990–2009
Seurat:  HC Třinec (CZE) HC Vsetín (CZE) Philadelphia Phantoms (AHL) Philadelphia Flyers (NHL) Los Angeles Kings (NHL) Karlovy Vary (CZE) Hamburg Freezers (DEL) Linköping (Elitserien
NHL-varaus:  171. varaus, 2000 Philadelphia Flyers
Roman Čechmánek (2. maaliskuuta 1971 Gottwaldov, Tšekkoslovakia – 12. marraskuuta 2023) oli tšekkiläinen jääkiekkomaalivahti. Hän voitti urallaan olympiakultaa, kolmesti maailmanmestaruuden ja viisi kertaa Tšekin-mestaruuden.
Ura > Seuraura

Čechmánek pelasi Tšekin Extraligan HC Vsetínissä vuodet 1994–2000. Joukkue voitti tuona aikana viisi kertaa Extraliigan mestaruuden. Philadelphia Flyers varasi hänet NHL:ään vuoden 2000 varaustilaisuuden kuudennella kierroksella.
Čechmánek teki ensiesiintymisensä NHL:ssä kaudella 2000–2001 ja syrjäytti hyvin edellisellä kaudella pelanneet Brian Boucherin Philadelphian ykkösmaalivahdin paikalta. Cechmanek oli yksi liigan parhaista maalivahdeista. Hän pääsi mukaan tähdistöotteluun ja sijoittui toiseksi äänestyksessä Vezina Trophyn voittajasta. Čechmánekin otteet pudotuspeleissä olivat kuitenkin pettymys, ja mukaan mahtui muun muassa 8–0-tappio Buffalo Sabresia vastaan pelatun ottelusarjan päätösottelussa. Kaudella 2001–2002 pelasi jälleen mallikkaasti ja suoriutui hyvin myös pudotuspelien ensimmäisellä kierroksella. Tällä kertaa Philadelphian hyökkäyspää kuitenkin petti, ja seura sai aikaiseksi vain kaksi maalia viidessä Ottawa Senatorsia vastaan pelatussa ottelussa.
Kaudella 2002–2003 hän oli mukana voittamassa runkosarjassa vähiten maaleja päästäneelle maalivahdille myönnettävää William M. Jennings Trophyä, jonka hän jakoi Martin Brodeurin ja Robert Eschen kanssa. Pudotuspelit osoittautuivat jälleen kompastuskiveksi, ja huolimatta muutamista hyvistä otteluista Čechmánek päästi useita helppoja maaleja. Monet syyttivät Čechmánekia toisen kierroksen tappiosta Ottawa Senatorsia vastaan ja kauden päätteeksi hänet siirrettiin Los Angeles Kingsiin vaihdossa toisen kierroksen varausoikeuteen. Huonosti pelanneen Kingsin maalilla myös Čechmánekin kausi oli heikko.
NHL-kauden 2004–2005 peruunnuttua työsulun vuoksi Čechmánek palasi kotimaahansa ja entiseen seuraansa HC Vsetíniin. Seuraavalla kaudella hän pelasi Karlovy Varyssä Saksan DEL-liigan Hamburg Freezersissä. Kaudeksi 2006–2007 Čechmánek siirtyi Ruotsin Elitserienin Linköpingiin:ssä, mutta palasi kesken kauden Tšekkiin ja HC Ocelaři Třineciin.